Ukens løype I Terrengkarusellen, Kanonmuseet Møvik, Vågsbygd
14.september - 20.september.
Aktivitetstur nr. 16 - Terrengkarusellen
4,4 km Milsluker: 8,6  km
VIKTIG å lese beskrivelsen før en starter!
Terrengkarusellen ønsker velkommen til et nytt løp på et sted som vi ikke har arrangert løp tidligere, nemlig på kanonmuseet på Møvik.
Et flott område der  løypa går på stier med god utsikt over byen og sjøen.
Ja når du kommer i mål, så kan du ta en runde rundt kanonen eller du kan ta turen opp på kasematten.   Der får du virkelig en flott utsikt.
Start og mål på denne aktivitetsturen/karuselløp er på grusplass mellom kanonen og kasematten.
NB!! Gjennomfører du løypa andre dager en torsdag, kan du starte løypa når du går inn ved siden av porten (ved parkering). Følg grusveien oppover ca.150 m og ta til venstre opp til togskinner. Her kan du starte med å gå til høgre ved togskinner. Mål blir da når en er kommet tilbake til porten.
Starter du på toppen mellom kanonen og kasematten, følger du nedenstående beskrivelse.
Start ned grusvei til du møter togskinner, ta til venstre og følg togskinnene forbi ammunisjonslageret. Ta inn port og hold til venstre ved brannhydrant. Løypa går langs en grå/grønn murbygning, når en kommer inn i terrenget vil det her bli merket med blå bånd.
Følg stien til du er på toppen ved mobilmast.  Følg veien ned 60 meter og ta inn til venstre, stien fører deg ned til en utsiktsplass. Ta en liten pause her og nyt en flott utsikt.
Når en fortsetter videre på løypa, ta opp til høyre noen meter etter utsiktsplassen, etter ca. 100 meter tar en ned til venstre og følger stien gjennom skogen. Her vil det og bli merket med blå band. Når en kommer opp igjen etter runden i skogen, ta til venstre. Når du er ute på vei ta da og til venstre.
Følg veien ned der kommer du forbi Camp Møvik. Ut samme port som du tidligere løp inn, kommer til togskinner og ta til venstre. Følg togskinnene ca. 150 meter, ta til høyre og følg veien. På veien ned får du på høyre side
Tycho Brahe Observatoriet, har du tid ta en tur opp trappa og se på bygget til Astronomiforeningen.
[bookmark: _GoBack]Løypa fortsetter ned til kryss, ta til høyre og følg veien.
Du kommer bort til rød bygning som tilhører Agder Rasefjørfeklubb, hold til høyre på grusplassen og følg togskinnene nedover. 
Etter 50 meter ta en sti inn til høyre, stien blir merket, kommer ut igjen ved togskinnene. Følg vei ned til port, ta opp veien til høyre, følger veien tilbake til der du startet, mellom kanonen og kasematten.
God tur.  

 


